**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 579**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Даване на съгласие за провеждане на публичен търг с тайно наддаване за отдаване под наем на част от имот, публична общинска собственост, язовир „Ливадето“, в землището на с. Драгомирово

На основание чл. 21, ал. 1, т. 8 и ал. 2 от Закона за местното самоуправление и местната администрация (ЗМСМА), чл. 14, ал. 7 и ал. 8 от Закона за общинската собственост (ЗОС), чл. 12, ал. 2, ал. 3 и ал. 4 от Наредбата за реда за придобиване, управление и разпореждане със собствеността на Община Свищов (НРПУРСОС), във връзка с докладна записка с рег. индекс № 08-00-1198/14.07.2021 г. и предложение с Вх. № 1036/16.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие за провеждане на публичен търг с тайно наддаване за отдаване под наем на част от имот публична общинска собственост, а именно: язовир „Ливадето“, с площ 173,713 дка, в землището на с. Драгомирово, целият 262,286 дка, АОС № 131/15.06.1998 г., имот № 000218, с предназначение за отглеждане на аквакултури и свързаните с тях дейности, напояване, спортен риболов и туристическа дейност, за срок от пет години или до безвъзмездното му прехвърляне в собственост на Държавата (съгл. реш. № 961/25.10.2018 г. на Общински съвет – Свищов), начална тръжна месечна цена в размер на 141,00 (сто четиридесет и един лева, нула ст.) лв., без включен ДДС.

2. В изпълнение на решението по т. 1, възлага на Кмета на община Свищов да предприеме необходимите следващи действия по реда на ЗОС и НРПУРСОС за провеждане на търга.

**МОТИВИ:** С докладна записка (рег. индекс № 08-00-1198/14.07.2021 г.) от дирекция „Управление на собствеността и стопански дейности“ е сведена информация за следното:

Община Свищов е собственик на имот, публична общинска собственост, а именно язовир „Ливадето“ – имот № 000218, в землището на с. Драгомирово, с площ 262,286 дка, от които наводнена ливада 88,573 дка и язовир 173,713 дка, с АОС № 131/15.06.1998 г.

След решение на Общински съвет – Свищов (№ 1117 от заседание на 21.12. 2010 г.) е проведена процедура за отдаване под наем и е сключен договор за наем.

Във връзка с разпоредбата на § 4, ал. 1 от Закона за сдруженията за напояване (ЗСН) отдаването под наем е съгласувано с надзорния орган – Министъра на земеделието и горите (писмо с рег. инд. на Община Свищов № 04-00-21(1)/13.05. 2011 г.), тъй като ЗСН е специален закон по отношение на Закона за общинската собственост (ЗОС).

Договорът за наем изтича на 15.11.2021 г.

Към настоящия момент на територията на същото землище няма съдебно регистрирани сдружения за напояване.

С цел стопанисване и съхранение на имота следва да се проведе публичен търг с тайно наддаване за отдаването му под наем.

Съгласно чл. 12, ал. 4 от Наредбата за реда за придобиване, управление и разпореждане със собствеността на Община Свищов (НРПУРСОС), Кметът на Общината или оправомощен от него заместник-кмет сключва договор за наем за срок от 5 години.

Предвид на това, договорът следва да се сключи за срок от 5 години, като същият може да бъде прекратен с изтичането на уговорения срок или ако имотът бъде безвъзмездно прехвърлен на държавата преди изтичането на срока на договора.

Като определена началната тръжна месечна цена за отдаването под наем на имота е 141,00 (сто четиридесет и един лева) лв. без ДДС, като тази начална, тръжна, месечна цена е съобразена с икономическото развитие в страната, както и със състоянието на язовира.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/